ইম্ফাল, ফেব্রুয়ারি ১: হন্দক্তা লৈবাক অসিগী ওইনা লেমজনিংঙাই ওইরবা পদ্মশ্রী এৱার্দ লাউথোরকপদা ষ্টেট অসিগী শক্নাইরবা ওজা অনী হান্নগী এক্স এম পি থৌনাওজম চাওবা অমদি কালচার পার্ফোর্মর ককচিংতাবম সনাথোইববু খল্লকপদা হরাউবা অমদি নুংঙাইবা ফাওই।  অদুবু থাঙ-তা স্পোর্টসকা পার্ফোর্মর ককচিংতাবম সনাথোইবু কালচারগী মরী লৈননা পদ্মশ্রী পীদদুনা থাঙ-তা স্পোর্টসকা মরী লৈননা এৱার্দ পীরকপা অসি মশান্না অসিবু নমথবনি হায়না হুয়েল লাংলোন থাঙ-তা এসোসিয়েসন মণিপুরগী মেম্বার অমসু ওইরিবা সিনিয়র কোচ হুইদ্রোম দিনচন্দ্রনা ফোঙদোরক্লি।
 ৱাফম অসি ঙসি মেজর খুলদা লৈবা মণিপুর প্রেস ক্লাবতা পাউমীশিংগা উনবা অমদা মহাক্না ফোঙদোকখিবনি।  মহাক্না মখা তারদুনা ওজা সনাথোইবা থাঙ-তা স্পোর্টসকী শক্নাইরবা শান্নরোয় অমদি ওজা নত্তে।  মহাক্তি শুপ্নগী কালচারগী ওইবা পার্ফোর্মিং আর্ট তৌজবনি।  স্পোর্টস দিপার্টমেন্টকী মখাদা নেসনেল, ইন্টারনেসনেল, ওলিম্পিয়ন কয়াবু হুন্দোক্লগা স্পোর্টস তৌবসু নৎতবা মীওইদা করম্না স্পোর্টসকা মরী লৈনবা পদ্মশ্রী এৱার্দ পীবনো।  স্পোর্টস দিপার্টমেন্টনা রেক্কমেন্দ তৌবা ওইরগদি নেসনেল, ইন্টারনেশনেল, ওলিম্পিয়ন কয়াবু হুন্দোক্লগা স্পোর্টস তৌবসু নৎতবা মীওইদা করম্না স্পোর্টসকা মরী লৈনবা পদ্মশ্রী এৱার্দ পীবনো।  স্পোর্টস দিপার্টমেন্টনা রেক্কমেন্দ তৌবা ওইরগদি নেসনেল, ইন্টারনেসনেল অমদি ওলিম্পিয়নশিংবু ইকাইবা পীবনি।
 থাঙ-তা স্পোর্টসকা মরী লৈনবা ওইনা পদ্মশ্রী এৱার্দ লাউথোকপা ওইরগদি থাঙ-তা মশান্নবু নেসনেল, ইন্টারনেসনেল, খেলো ইন্দিয়া, স্কুল গেমস য়ৌহনবদা অচৌবা থৌদাং লৌরিবা ওজা হুইদ্রোম প্রেমকুমারনা মতৌ করম্না থাঙ-তাবু মালেমগী শান্নবুংদা য়ৌনবা হোৎনরিবশিংবু নাথৈরম্লগা স্পোর্টসকা মরী লৈনদবা কালচার পার্ফোর্মার অমদা করম্না এৱার্দ পীবনো হায়খি।
 মহাক্না মখা তারদুনা সনাথোইবদা থাঙ-তা স্পোর্টসকী ওইনা পদ্মশ্রী পীবা অসি লাল্লি।  মসিবু শিল্লিবা রেক্কমেন্দ তৌরিবা মীওইশিংনা করাপসন তৌরব্রা অমদি মণিপুর লৈঙাক্না লান্না নোমিনেসন তৌরিবা করিগীনো হায়বা ৱাফমশিং থম্লকপগা লোয়ননা পীরিবা এৱার্দ অসি ওজানা চিংলেম্না হন্দোক্কদবনি।
 মণিপুর লৈঙাক্নসু নোমিনেসন অদু লাল্লে হায়গদবনি।  মদু নৎতদুনা নম্ফু তৌরবদি ইন্দিয়াগী থাঙ-তাগী ষ্টেট পূম্বদা দেম্মক্রেটিক ওইনা অকনবা খোঙজং চঙশিনগনি হায়না মহাক্না মখা তাখি। 